ભારતના સૌથી સુંદર સ્થળો પૈકી એક છે કન્યાકુમારી પરંતુ શું તમને ખબર છે કે આ સ્થળનું નામ કન્યાકુમારી કેમ પડ્યું ? પૌરાણિક કથા અનુસાર કન્યાકુમારી એક એવી કન્યા હતી, જેનો જન્મ એક રાક્ષસને મારવા માટે થયો હતો, પરંતુ તેને શિવ સાથે પ્રેમ થઈ ગયો. અંતે સમસ્ત સૃષ્ટિની રક્ષા માટે તેનાં લગ્ન શિવ સાથે થઈ ન શક્યાં અને તે આજીવન કુંવારી રહી ગઈ. બાનાસુરનના વધ માટે કુમારી નામે કન્યાએ જન્મ લીધો હતો. શિવપુરાણમાં લખેલી એક પૌરાણિક કથા અનુસાર બાનાસુરન નામક એક અસુર હતો, જેણે દેવતાઓને પોતાનાં કુકર્મોથી હેરાન પરેશાન કરી નાંખ્યા હતા. તમામ દેવતાઓ આ અસુરથી મુક્તિ ઇચ્છતા હતા, પરંતુ બીજી તરફ ભગવાન શિવે અસુરને કઠોર તપસ્યા બાદ એ વરદાન આપ્યું હતું કે તેનું મૃત્યુ માત્ર એક કુંવારી કન્યાના હાથે જ થશે, અન્યથા તે અમર થઈ જશે.